cyanic-selkie/wikianc huggingface dataset:
Orion Pictures
Orion Pictures Corporation er et amerikansk filmselskap som produserte og utgav en rekke filmer i årene fra 1978 til 1999. Selskapet har også vært involvert i TV-produksjon og syndikering på 1980- og starten av 1990-tallet. Orion Pictures ble lansert i et fellesforetak mellom Warner Bros. og tre filmprodusenter i United Artists. Selv om det aldri ble et stort selskap, fikk det et positivt rykte med mange filmsuksesser og kjente personligheter på ryggen. Woody Allen, James Cameron, Jonathan Demme, Oliver Stone og andre bemerkelsesverdige filmregissører jobbet alle med Orion i løpet av selskapets mest suksessrike år fra 1978 til 1992. Fire av filmene utgitt av Orion har vunnet Oscar for beste film: Amadeus (1984), Platoon (1986), Danser med ulver (1990) og Nattsvermeren (1991). Selskapet gikk konkurs mot midten av 90-årene, men i 2013 ble det relansert av filmselskapet Metro-Goldwyn-Mayer.
Frenais
Levevis
Både larvene og de voksne (imago) er planteetere som lever på trær og busker i skog.
Utbredelse
Artene er kjent fra Peru og Bolivia.
Tvashtar Paterae
Tvashtar Paterae er en vulkan på jupitermånen Io, oppkalt etter den indiske guden og smeden Tvasjtr som smidde lynkilen til tordenguden Indra.
Tvashtar ble observert av Galileo-sonden over flere år. Sonden observerte et utbrudd som sendte materialer opp til en høyde på 385 km og som dekte terreng opp til 700 km unna.
På sin ferd til Pluto observerte romsonden New Horizons nye utbrudd i 2007 som nådde 330 km opp fra vulkanen
Beatrice Fairfax
Beatrice Fairfax er en amerikansk stumfilm-føljetong fra 1916 regissert av Theodore W. Wharton og Leopold D. Wharton.
No Boundaries
No Boundaries er et musikkalbum med Alexander Rybak.
EXIT (festival)
EXIT (også kjent som State of EXIT) er en årlig musikkfestival i Petrovaradin festning i Novi Sad. Festivalen er avholdt årlig siden 2000 og fra 2003 varer den vanligvis i fire dager.
Sjangre er bl.a. rock, electronica, dance, metal, hiphop og punk
Festivalen ble grunnlagt av tre studenter fra Novi Sad: Bojan Bošković, Dušan Kovačević, og Ivan Milivojev.
UK Festival Awards, organisasjonen til de 40 største festivaler i Europa, kåret i 2007 EXIT til den beste europeiske festivalen i 2007.
Südwestkirchhof Stahnsdorf
Südwestkirchhof der Berliner Stadtsynode in Stahnsdorf eller kort Südwestkirchhof Stahnsdorf er en gravlund anlagt 1909 i Stahnsdorf i Landkreis Potsdam-Mittelmark i Brandenburg. Gravlunden ble anlagt for den evangeliske synoden i Berlin, (Berliner Stadtsynodalverband) men også som offentlig gravplass for de daværende kretsene Charlottenburg og Schöneberg. Gravlunden var dermed konfesjonsløs og hadde også plass til jødiske graver.
Gravlunden omfatter et areal på 2 060 dekar og er dermed en av de største i Europa. I Tyskland er bare gravlunden i Ohlsdorf i Hamburg større.
Historie
Gravkapellet ble oppført i tre mellom 1908 og 1911 i stilen til en norsk stavkirke. Et kjent forbilde er Vang stavkirke, opprinnelig i Norge, senere oppført i Karpacz i Polen. Innredningen i tre, den sparsomme veggmalingen, de fargete jugendstilvinduene og orgelet av Wilhelm Sauer er holdt i stand. Det holdes ikke lengre begravelser eller gudstjenester i kapellet, men enkelte musikalske arrangementer.
Wissingergraven oppført av Max Taut og Otto Freundlich oppført i ekspresjonistisk stil for en jødisk kjøpmannsfamilie, er med hensyn til arkitektur, blant de mest kjente gravene.
Südwestkirchhof ble etter den første verdenskrigen brukt som krigsgravplass for italienske og britiske soldater. Videre er et minnesmerke over tyske soldater som falt i krigen, reist på området.
Gravplassen ble sterkt utvidet mellom 1938 og 1940. Flere gravplasser inne i Berlin måtte rømmes som følge av Albert Speers gjennomføring av Welthauptstadt Germania, og gravene ble derfor flyttet til Südwestkirchhof.
Etter den andre verdenskrigen ble gravplassen liggende i DDR, mens Charlottenburg og Schöneberg ble liggende i Vest-Berlin. Befolkningen i disse områdene som hadde soknet til gravplassen, fikk begrenset sin mulighet til å besøke gravene etter folkeoppstanden 17. juni 1953. Regelmessige begravelser opphørte fra 1959 og ved byggingen av Berlinmuren i 1961 var den vesttyske befolkningens adkomst til gravplassen helt avskåret.
Etter Tysklands gjenforening gikk Südwestkirchof over i kirkelig forvaltning og administreres nå av Evangelische Kirche Berlin-Brandenburg-schlesische Oberlausitz.
Natur
Südwestkirchhof ble anlagt med skog og den lave utnyttelsen i årene etter den andre verdenskrigen har bare ført til økt vegetasjon. Gravlunden er dermed attraktiv ikke bare som en historisk nekropol, men også som følge av det særpregete landskapet. Skogen med 200 000 trær gir vekstrom for et rikt dyre- og planteliv. Her finnes bl.a. rådyr, villsvin, rev og grevling, samt fire slag flaggermus.
Modalstunnelen
Modalstunnelen er en tunnel på fylkesvei 569 i Modalen og Vaksdal kommuner i Vestland. Tunnelen går mellom Mo i Modalen og Setsteinelvi i Eksingedalen i Vaksdal. Tunnelen er 3451 meter lang. Den ble påbegynt i 1973 og ble åpnet 3. juli 1976. Den har to smale kjørefelt uten midtstripe og enkelte steder er veien humpete.
I likhet med mange andre tunneler i Norge er Modalstunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.
Eriogyna
Eriogyna er en slekt av sommerfugler som hører til familien påfuglspinnere (Saturniidae).
Utseende
Middelsstore til store, grå og hvite påfuglspinnere med store øyeflekker på alle firte vinger.
Levevis
Som vanlig for påfuglspinnere kan larvene lever på mange ulike slags busker og trær.
Utbredelse
Slekten er utbredt i den palearktiske sone.
Systematisk inndeling
Slekten blir ofte plassert som en underslekt av Saturnia.
Paul Nitze
Paul Henry Nitze (født 16. januar 1907 i Amherst i Massachusetts, død 19. oktober 2004 i Georgetown i Washington D.C.) var en høytstående amerikansk embetsmann som er kjent for å ha formet den amerikanske forsvarspolikken under den kalde krigen gjennom flere presidentadministrasjoner. Han er også kjent for sin utarbeidelse av forsvarsdokumentet NSC-68.
Bakgrunn
Nitze stammet fra tyske forfedre fra området rundt Magdeburg og gikk først på Hotchkiss School i Lakeville, Connecticut før han deretter gikk videre til Harvard University, hvor han ble uteksaminert i 1927.
Karriere
Etter å ha arbeidet i en investeringsbank, steg han i gradene innenfor offentlige tjenester. Under andre verdenskrig arbeidet han staben under James Forrestal, og fra 1944 til 1946 ledet han arbeidet med Strategic Bombing Survey, som gjorde at han fikk tildelt Legion of Merit av president Harry S. Truman.
Fra 1967 til 1969 var han viseforsvarsminister under Robert S. McNamara og Clark Clifford, før han blant annet var med på den amerikanske delegasjonen under Salt-avtalene i perioden 1969 til 1973. I perioden 1981 til 1984 var han president Ronald Reagans sjefsmegler under INF-avtalen. Reagan gav han Presidentens frihetsmedalje i 1985 på grunnlag av hans bidrag til frihet og sikkerhet i USA. Destroyeren USS «Nitze» (DDG-94) av Arleigh Burke-klassen ble for øvrig navngitt til hans ære i 2002, og ble dermed et av få amerikanske skip som var navngitt etter en levende person.
Irineu Esteve Altimiras
Irineu Esteve Altimiras (født 21. juni 1996) er en andorransk langrennsløper.
Han representerte Andorra i Vinter-OL 2018 i Pyeongchang, hvor han ble nummer 27 på 15 kilometer fristil.
I Tour de Ski 2018/19 kom han på 24. plass etter å ha blitt nummer ti på den avsluttende etappen, 9 km jaktstart, som ble avsluttet opp «monsterbakken» i Val di Fiemme. Dette var hans første topp ti-plassering i verdenscupen.
Under Vinter-OL 2022 i Beijing, ble han nummer 24 på 15 kilometer klassisk intervallstart.
Krøniken
Krøniken er en dansk dramaserie som gikk på Danmarks Radio fra 2004 til 2007. Den var skrevet av Stig Thorsboe og Hanna Lundblad, og bygget opp omkring et fiktivt persongalleri i årene 1949–1973 i Danmark.
Handling
Serien handler om fire menneskers skjebner fra 1949 til 1973; Ida som forlater sitt hjem i Jylland og drar til København for å studere, Palle som blir politiker, og de to søsknene Erik og Søs, rike og med mange problemer. I disse fire ledende rollene finner vi Anne Louise Hassing, Anders W. Berthelsen, Ken Vedsegaard og Maibritt Saerens. Ellers har Waage Sandø, Stina Ekblad, Lars Mikkelsen, Pernille Højmark og Dick Kaysø sentrale roller.
Lille Farimagsgade i København ble brugt som kulisse til mange av scenene.
Crossover thrash
Crossover thrash er en musikksjanger som oppstod på 80-tallet og er en kombinasjon av hardcore punk og thrash metal. Sjangeren kalles ofte bare crossover, men crossover thrash er mer presist, da crossover betyr «krysning». Sjangeren har flere likheter med thrashcore, men crossover thrash har flere elementer av thrash metal i seg, mens thrashcore har sitt utspring fra hardcore punk.
Mirco Bertolina
Mirco Bertolina (født 11. mai 1991) er en italiensk langrennsløper.
Han representerte Italia under Vinter-OL 2018 i Pyeongchang, hvor han ble nummer 44 på 15 kilometer fristil.
Bøkeurskog og gamle bøkeskoger i Karpatene og andre regioner i Europa
Bøkeurskog og gamle bøkeskoger i Karpatene og andre regioner i Europa er UNESCO s betegnelse på et europeisk skogområde som er oppført på UNESCOs verdensarvliste. Under betegnelsen bøkeurskog i Karpatene og gamle bøkeskoger i Tyskland oppførte UNESCO i 2011 på listen over verdens naturarv et område som omfattet 15 bøkeskoger i Slovakia, Ukraina og Tyskland. I 2017 ble områder i flere andre land lagt til, slik at skogsområder i Albania, Belgia, Bulgaria, Italia, Kroatia, Romania, Slovenia, Spania og Østerrike også ble omfattet av oppføringen. Betegnelsen ble da endret til «bøkeurskog og gamle bøkeskoger i Karpatene og andre regioner i Europa». Ytterligere utvidelser ble gjort i 2021; da ble også bøkeskog i Bosnia-Hercegovina, Frankrike, Nord-Makedonia, Polen, Sveits og Tsjekkia en del av verdensarvstedet.
Oppføring på listen
De slovakiske og ukrainske bøkeurskogene i Karpatene ble oppført på UNESCOs liste i 2007. Ytterligere fem gamle bøkeskoger i Tyskland ble ført på listen i 2011. I 2017 ble oppføringen på verdensarvlisten utvidet til å omfatte skogsområder i flere land. Oppføringen ble ytterligere utvidet i 2021.
Room escape
Room escape, også kalt escape the room eller room escape game, er en videospillsjanger under hjernetrimspill, ofte også framstående som pek-og-klikk-spill. Spillene går ut på og komme seg ut fra et rom man er innestengt i. Det klarer man ved å løse diverse gåter og finne diverse gjenstander.
Spillet går ut på at du våkner opp uten å huske noen ting innelåst i et mystisk rom og at du ved hjelp av din logiske sans, skal prøve å komme deg ut av rommet. Ved å komme deg ut må du finne forskjellige nøkler, beskjeder og gjenstander som i tur og orden skal lede deg fram til den siste nøkkelen eller gjenstanden som gjør det mulig for deg å åpne utgangsdøra. Ofte må du også løse diverse gåter for å finne de nødvendige gjenstandene. Det er også vanlig at en noen ganger må kombinere de forskjellige gjenstandene man finner, som for eksempel batteri og fjernkontroll. Det er heller ikke uvanlig at man i rommet må aktivisere TV-apparat eller datamaskiner for å innhente nødvendige opplysninger. På enkelte spill må man også benytte kjøretøy for å komme ut av rommet.
Gjenstandene du trenger kan være gjemt på de merkeligste steder, bak bilder, bak små skjulte luker, under teppet, over dørkarmen, i blomsterpotten, i bokhyller, puter osv. Gjenstandene er oftest nøkler, papirlapper med beskjeder, verktøy eller elektroniske artikler.
Spillene kan være kompliserte å løse, men enkle å styre fordi man bare trenger å klikke på datamusa. Spillene er ofte japansk-produserte, men er oftest på engelsk språk.
Blanda
Blanda er en elv på Island som renner fra sørvestsiden av isbreen Hofsjökull og ut i Húnaflói ved Blönduós. Blanda er blant de lengste elvene på Island med en lengde på cirka 125 km og har et nedbørfelt på cirka 2 370 km². Elvens utspring ligger cirka 800 meter over havet. Elven er en av de største lakseelvene på Island og i løpet av en sommer fanger man som regel nesten 3000 laks. Før elven ble demmet opp i 1990 gikk laksen nesten helt opp til breen. Blanda vannkraftverk utnytter fallet i elven til å generere opp mot 150 MW med strøm.
Room escape
Escape Room (live)
Den senere tiden har spillformen utviklet seg, og det også begynt å dukke opp "real-time" Escape Rooms. Her booker man ønsket spilletid på nettet og møter opp på spillstedet. Man blir deretter "låst" inne i et fysisk rom og har 60 minutter på å komme seg ut.
Opphav og historikk
Mange mener at det var spillet The Mystery Of Time And Space (ofte forkortet til MOTAS) som i 2001 gjorde denne spilltypen populær, men det finnes også spill som var tidligere ute som for eksempel Behind Closed Doors av Zenobi Software.
Liste over Danmarks familie- og forbrukerministre
Liste over Danmarks familie- og forbrukerministre. Ministeriet for familie- og forbrukeranliggender ble opprettet i august 2004 og nedlagt i november 2007. Oppgavene ble overført til det nye Velferdsministeriet, senere kalt Sosial- og integrasjonsministeriet, som også overtok oppgavene til Sosialministeriet.
Peter Brandt
Peter Brandt (født 1948 i Berlin) er en tysk historiker og professor i nyere historie. Han tok doktorgraden med et arbeid om gjenoppbyggelsen av arbeiderbevegelsen etter annen verdenskrig og habiliterte seg med en avhandling om studentbevegelser og tidlig nasjonalisme omkring 1800. Brandt forsker særlig på «det tyske spørsmål» i det 19. og 20. århundre og på sammenlignende europeisk forfatningshistorie. Han er sønn av tidligere kansler Willy Brandt og hans norskfødte kone Rut Brandt.
Storsteinnes kapell
Storsteinnes kapell er en langkirke fra 1968 på Storsteinnes i Balsfjord kommune i Troms og Finnmark fylke. Kirken er i tre og har 200 plasser. Den ble vigslet av biskop Monrad Norderval 5. mai 1968.
Frank Busemann
Frank Busemann (født 26. februar 1975) er en tysk friidrettsutøver.
Storsteinnes kapell
Arbeidet med å bygge kirke på Storsteinnes ble startet med opprettelsen av en kapellforening i 1965, og allerede to år senere, i 1967, var tegningene til bygget godkjent. Kapellet ble tegnet av Forsvarets distriktsingeniør Nord-Norge, som også tegnet Heggelia kapell i Målselv på samme tid. Dette gjør at de to byggene er bortimot identiske.
Alter, alterring, prekestol og døpefont ble lagd av yrkesskolen i Tromsø. Kirken ble vigslet i mai 1968, rundt tre år etter at kapellforeningen ble stiftet. Biskop Nordenval som vigslet kapellet sa i sin tale at det måtte «ha skjedd et under at det har gått så fort med å reise dette kapellet.»
Hobart International 2017
Hobart International 2017 var en tennisturnering, og del av WTA-touren 2017 som fant sted i Doha i Qatar fra 9. til 15. januar 2017.
John W. Snyder
John Wesley Snyder (født 21. juni 1895 i Jonesboro i Arkansas, død 8. oktober 1985) var en amerikansk politiker og forretningsmann kjent som USAs 54. finansminister under president Harry S. Truman i perioden mellom 1946 og 1953.
Biografi
Snyder studerte ved Vanderbilt University i ett år før han vervet seg for United States Army for å delta i første verdenskrig. Etter krigen skaffet han seg erfaring innen bankdrift og bankvirksomhet samtidig som han fikk flere offentlige verv, som Office of the Comptroller of the Currency, Federal Loan Administrator og Director of War Mobilization and Reconversion. I det siste vervet spilte han en viktig rolle i overgangen fra krigsøkonomi til fredsøkonomi.
Han var en nær venn av president Truman, som han hadde tjenestegjort sammen med i første verdenskrig, og ble utnevnt til finansminister i 1946. Hans rolle som finansminister var å etablere en stabil etterkrigsøkonomi, og hovedpoengene i hans program var å ivareta tilliten til regjeringen, redusere føderale utgifter, samt å oppmuntre til sparing gjennom statsobligasjoner.
John Wesley Snyder gikk av fra regjeringen på slutten av Trumans andre periode og døde den 8. oktober 1985 i en alder av 90 år.
Storsteinnes kapell
I 1998 fikk kirken altertavle og blyglassvinduer lagd av Ulf Dreyer.
Beau Brocade
Beau Brocade er en britisk stumfilm fra 1916, regissert av Thomas Bentley.
Piken fra karpedammen
Piken fra karpedammen er et gjenferd som ifølge folketroen skal ha vist seg på Herregården i Larvik i Vestfold på 1600- og 1700-tallet.
Bakgrunnshistorie
Opprinnelig kom Piken fra karpedammen fra Danmark. Da Ulrik Fredrik Gyldenløve i 1671 reiste fra København til Norge for å opprette Laurvigen grevskap  i Brunla amt og bygge Herregården i Larvik, ble hun med, sammen med skredderen, fordi hun var så flink til å sy. Piken var morløs; den eneste slektningen hun hadde var en bror som var smed.
Før moren døde, hadde hun gitt datteren og sønnen et smykke som de delte i to. Når de ble gjenforent, skulle de sette sammen smykket. Men piken kom aldri tilbake. Hun druknet isteden, like etter Gyldenløves bryllup med sin andre kone i 1677, den 17-årige Antoinette Augusta Komtesse Aldenburg. Piken ble funnet død, flytende i karpedammen i hagen, der hun pleide å sitte og se på fiskene. Folk gjettet at hun hadde falt, for hun kunne ikke svømme.
Siden hjemsøkte pikens sjel herregården, og folk i Larvik trodde hun kom tilbake for å lokke med seg barn ned i dammen. Gjenferdet forsvant først hundre år seinere da den daværende grevens datter, komtesse Juliane Sofie, som hadde kommet fra København til Larvik bare ni år gammel i 1766, klarte å sette sammen medaljongen som piken og broren hadde delt. Dermed gjenforente hun søsknene og gav dem sjelefred.
Selv om syersken som druknet virkelig har eksistert, er det ingen bevis for at gjenferdet har gjort det. Men flere skal ha sett henne. Siden skal det være den grå dame som hjemsøker Herregården i Larvik. Henne vet man mindre om.
Piken fra karpedammen er omtalt i ungdomsboka Comtesse Juliane Sophie av forfatteren Liz Bente Dæhli.
Luke Wilkshire
Luke Wilkshire (født 2. oktober 1981 i Wollongong) er en australsk fotballspiller som spiller for den australske klubben Sydney FC. Wilkshire spiller vanligvis sentralt på midtbanen, men kan også spille som høyreback.
In Rock
In Rock er brukt som tittel på to musikkalbum:
Lars Brandt
Lars Brandt (født 1951 i Berlin) er en tysk forfatter, filmskaper og kunstner. Han er sønn av tidligere forbundskansler Willy Brandt og hans norskfødte kone Rut Brandt. Hans litterære verk Andenken, om sitt forhold til faren, ble svært positivt vurdert av kritikere, og solgte i store opplag.
Yusof bin Ishak
Yusof bin Ishak (født 12. august 1910 i Perak, død 23. november 1970) var en fremstående politiker fra Singapore. Han ble Singapores første president.
Hans første periode som statssjef var fra 1959 til 1965, da han bar tittelen Yang di-Pertuan Negara (statsoverhode). Følgelig satt han ved makten også i de få årene da Singapore var en del av Føderasjonen Malaysia, altså fra (1963 til 1965). Etter at Singapore ble løsrevet fra Malaysia i 1965, var han den første presidenten i republikken Singapore. Han satt som president frem til sin død i 1970.
Yusof var gift med Noor Aishah. Han er gravlagt på Kranji State Cemetery.
Heimalanne (album)
Heimalanne er debutalbumet til Heimalanne'.
Albumet ble utgitt 26. august 1999.
Vic Morrow
Victor Morozoff, best kjent som Vic Morrow (1929–1982) var en amerikansk skuespiller kjent fra en rekke filmroller.
Karriere
Morrow ble født i bydelen The Bronx i New York. Han droppet ut av High school i en alder av 17 for å verve seg til US Navy.
Morrow hadde sin første filmrolle i ungdomsfilmen Vend dem ikke ryggen (1955). I denne spilte han rollen som den kriminelle eleven Artie West. Året etter hadde han en birolle i westernfilmen Hyllest til en ond mann. Etter det fulgte fremtredende roller i filmer som King Creole (1958), Target: Harry (1969), Dirty Mary Crazy Larry (1974), Bjørnegjengen (1976), The Evictors (1979), Great White (1981) og Twilight Zone: The Movie (1983). Ham omkom under innspillingen av sistnevnte.
Morrow tv-debuterte i 1956 i en episode av The Millionaire (1956). Fra 1962 til 1967 hadde han en fast rolle i serien Combat! og i den kortlivede serien B.A.D. Cats (1980). Han hadde ut over dette gjesteopptredener i kjente serier som blant annet Alfred Hitchcock Presents (1957), The Rifleman (to episoder, 1958–1959), Bonanza (to episoder, 1960–1961), Hawaii Five-O (1971), Mannix (1971), The F.B.I. (to episoder, 1971–1973), McCloud (1972), Ironside (1972), Mission: Impossible (1972), The Streets of San Francisco (1973), Police Story (1973–1974), Charlie's Angels (to episoder, 1978–1980), Magnum, P.I. (1981) og Fantasy Island (1982). Han medvirket også i miniserier som Captains and the Kings (1976), Røtter (1977) og The Seekers (1979), samt i en rekke tv-filmer, deriblant Travis Logan, D.A. (1971), Den sterkes rett (1972), The Weekend Nun (1972), The California Kid (1974), Nightmare (1974), og The Night That Panicked America (1975).
Han hadde både regi, manus og var produsent på den mindre kjente filmen Deathwatch (1965). I tillegg hadde han regi på noen episoder av Combat! hvor han selv spilte en rolle.
Dødsfall
Morrow døde i en ulykke i 1982, som skjedde under innspillingen av grøsseren Twilight Zone: The Movie. Han og to mindre barn, som han holdt i armene, ble truffet av rotorbladene på et styrtende helikopter. Regissør John Landis ble tiltalt for uaktsomt drap, men frikjent i 1987.
Ann Cathrin Lübbe
Ann Cathrin Lübbe, tidligere Evenrud, (født 23. januar 1971) er en norsk handikappidrettsutøver (dressurridning). Hun representerer Atlungstad Rideklubb.
Polabisk
Polabisk er et utdødd vestslavisk språk som ble talt nordøst i det nåværende Tyskland og nordvest i det nåværende Polen. Hovedområdet var den nordlige halvdelen av det tidligere DDR, dvs fa Rügen i nord til elva Saale i sør.
Ann Cathrin Lübbe
Hun har blitt tildelt Porsgrunds Porselænsfabriks Ærespris, i regi av Norges Idrettsforbund, som beste norske kvinnelige utøver uansett idrett i 2004.
I 2007 ble Lübbe tildelt kongepokal, den siste som ble utdelt av det senere nedlagte Norges Funksjonshemmedes Idrettsforbund.
Hun er bosatt i Haderslev i Danmark.
George M. Humphrey
George Magoffin Humphrey (født 8. mars 1890 i Cheboygan i Cheboygan County i Michigan i USA, død 20. januar 1970 i Cleveland i Ohio) var en amerikansk forretningsmann, advokat og republikansk politiker, kjent som USAs 55. finansminister under president Dwight D. Eisenhower i perioden mellom 1953 og 1957.
Bakgrunn
George M. Humphrey var sønn av Caroline Magoffin og Watts Sherman Humphrey. Han vokste opp i Saginaw og avla sin grunneksamen og sin juristeksamen ved University of Michigan før han startet sin karriere som advokat i 1912.
Han arbeidet i fem år hos farens advokatselskap i Saginaw før han i 1917 ble ansatt hos stålindustriforetaket M. A. Hanna and Company, hvor han arbeidet i 35 år og avanserte til å bli administrerende direktør allerede i 1929.
Økonomisk rådgiver i Truman-regjeringen
Mot slutten av 1940-årene gikk han i tjeneste for president Harry S. Trumans regjering, særlig som rådgiver i økonomiske anliggender. Årene 1948-1949 var han leder av Komiteen for reparasoner i forvaltningen for økonomisk samarbeid. I 1949 ble han medlem av Handelsministeriets økonomiske rådgivningsråd (Business Advisory Council). I 1950 var han så behjelpelig ved utarbeidelsen av en avtale mellom gruveselskapene og de forente gruvearbeiderfagforeninger.
Finansminister i Eisenhower-regjeringen
Før presidentvalget i 1952 ble han anbefalt som en kandidat til en regjeringspost for Dwight D. Eisenhower av hans nære rådgiver general Lucius D. Clay, som hadde arbeidet sammen med Humphrey når det gjaldt etterkrigsplaner i Tyskland etter andre verdenskrig.
Den 21. januar 1953 ble han utnevnt til finansminister av Eisenhower, et embede han hadde til 1957. I dette embede gikk han sterkt inn for en skattereform. Den ble vedtatt av Kongressen allerede i 1954, og medførte en reduksjon av den personlige inntektsskatt eå vel som opphevelsen av skattleggingen av residualgevinster. Humphrey var særlig opptatt av at regjeringens utgidter skulle reduseres, for på den måte å bekjempe inflasjonen.
Den 29. juli 1957 gikk han av aldersgrunner ut finansministerambedet, og samme dag ble posten gitt videre til Robert B. Anderson.
Etter tiden som finansminister dro han først tilbake til M. A. Hanna and Company og ble senere styreformann hos National Steel Corporation.
Humphrey døde den 20. januar 1970 på et universitetssykehus i Cleveland i Ohio.
Polabisk
Sammen med kasjubisk og polsk regnes det til den lekhittiske grenen av den vestslaviske språkfamilien.
Navnet «polabisk» stammer fra den slaviske stammen polaberne, som bodde i området øst for Hamburg, ved Elben (po «på», Laba «Elben»).
Aleksej Vitsenko
Aleksej Aleksandrovitsj Vitsenko (russisk: Алексей Александрович Виценко, født 21. september 1995) er en russisk langrennsløper.
Han representerte Olympiske utøvere fra Russland under Vinter-OL 2018 i Pyeongchang, hvor han ble nummer 49 på 15 kilometer fristil.
Cable Street
Cable Street er ei gate i bydelen Tower Hamlets i London. Den strekker seg fra Dock Street like øst for Tower of London østover parallelt med Docklands Light Railway til Limehouse. Gata ble anlagt på 1700-tallet og oppkalt etter skipskablene som ble produsert i området. Gatas lengde var opprinnelig en kabellengde.
På 1800-tallet ble gata kolonisert av skandinaviske og irske immigranter i den østre enden og jøder i den vestre. Da British Union of Fascists under ledelse av Oswald Mosley forsøkte å arrangere en marsj gjennom Cable Street den 4. oktober 1936 ble de møtt av motdemonstrasjoner fra lokalbefolkninga, og det oppsto voldeligheter. 100-250.000 antifascistiske motdemonstranter deltok i det såkalte «Slaget på Cable Street» som i dag er markert med en minneplakett.
Fram til midten av forrige århundre var Cable Street berykta for sine billige herberger, bordeller og skjenkesteder. På 1800-tallet fant en også en rekke opiumsbuler, drevet av kinesiske immigranter, på Cable Street.
Valg 2009
Valg 2009 kan blant annet vise til følgende valg:
Cilaos
Cilaos er en by og kommune i det franske oversjøiske departementet og regionen Réunion på øya med samme navn i Det indiske hav. Byen ligger midt på øya i en høyde på 1,214 meter over havet. Navnet Cilaos kommer fra gassiske ordet Tsilaosa, som betyr stedet hvor man er i sikkerhet.
Geografi
Cilaos ligger midt på øya i en kaldera 1 214 moh. Kommunen grenser mot Les Avirons, Entre-Deux, Saint-Benoît, Saint-Leu, Saint-Louis, Saint-Paul, Salazie og Trois-Bassins.
Nedbørsrekord
Fra 15. mars 1952 til 16. mars 1952 falt det 1 870 mm regn i Cilaos på 24 timer, noe som er den høyest målte nedbørsmengden i verden noensinne.
Befolkningsutvikling
Antall innbyggere i kommunen Cilaos
Kevin B. MacDonald
Kevin B. MacDonald (født 24. januar 1944) er en professor i psykologi ved California State University, Long Beach, best kjent for sin bruk av evolusjonspsykologi for å beskrive jødedommen som en evolusjonær gruppestrategi. MacDonalds mest kontroversielle teori er at jøder vedlikeholder sin mektige posisjon i amerikansk politikk og amerikansk finans ved å undertrykke den europeiske, kristne majoriteten. Ifølge MacDonald er dette et resultat av jødenes etnosentriske kultur og deres patologiske frykt for å bli forfulgt.
Professor Kevin MacDonald har utgitt en rekke bøker, de best kjente er A People That Shall Dwell Alone (1994) og The Culture of Critique (1998). Teorien bak disse bøkene er at jødedommen er en evolusjonær gruppestrategi, brukt av jødene for å utkonkurrere andre folkegrupper i kampen for ressurser. MacDonald bruker begrepet «jødisk etnosentrisme» når han hevder at jødedommen favoriserer en rekke genetiske trekk hos jøder, som blant annet meget høy verbal intelligens og en sterk dragning mot kollektivistisk adferd.
LJ
Lj er en bokstavkombinasjon som bukes på flere språk.
LJ eller lj kan vise til:
Pek (elv)
Pek (serbisk Пек) er en elv øst i Serbia. Elven er 129 km lang og er en sideelv til Donau fra høyre. Elven renner gjennom regionene Homolje, Zvižd og Braničevo og munner ut i Donau øst for byen Veliko Gradište.
Pek springer ut fra to kilder, Veliki Pek og Mali Pek (Велики Пек og Мали Пек, som betyr Store og Lille Pek).
Mali Pek kommer ned langs nordsiden av fjellet Liškovac og renner sørvestover gjennom byen Majdanpek, et av de store gruvesentrene i Serbia. Den andre elven, Veliki Pek eller Lipa, springer ut fra vestsiden av fjellet Veliki Krš. Pek har et nedslagsfelt på 1230 km². Elven er svingete og har en middelvannføring på 8,5 m³/s. I perioder når vannføringen i Donau er stor, kan vann fra Donau renne oppover den nedre delen av Pek og snu vannstrømmen.
Universitetet i Zimbabwe
Universitetet i Zimbabwe (UZ) (engelsk: University of Zimbabwe (UZ)) er Zimbabwes første og største universitet. Det ble etablert gjennom et spesielt samarbeid med Universitetet i London og åpnet dørene for sine første studenter i 1952. Fakultene ligger spredt på en 180 hektar stor kampus i forstaden Mount Pleasant i det nordlige Harare. Universitetets helseavdeling ligger ved Parirenyatawa sykehus i Harare. Offisielt undervisningsspråk er engelsk.
Garonne
Garonne (katalansk og oksitansk: Garona/Garunɵ) er en elv i Sydvest-Frankrike og Nord-Spania med en lengde på 575 kilometer. Elven har sin kilde i Val d'Aran i de spanske Pyreneene, og flyter via Toulouse mot Bordeaux. Rett etter Bordeaux møter Garonne elven Dordogne i byen Ambès, og disse to elvene danner så estuaret Gironde, som etter bortimot 97 kilometer munner ut i Biscayabukta i Atlanterhavet. I sitt løp forenes Garonne med tre andre store elver, Ariège, Tarn og Lot. Andre viktige sideelver er Save og Gers.
Frederik Stjernfelt
Frederik Stjernfelt (født 6. juli 1957 i Aalborg ) er en dansk forfatter. Han er professor i vitenskapsteori, idéhistorie og semiotikk ved Aalborg Universitet. Stjernfelt er også anmelder og skribent ved Weekendavisen. Fra 1993 til 2012 var han redaktør av Gyldendals kulturtidsskrift Kritik.
Garonne
Garonne er en av få elver i verden som har tidevannsbølger. Surfere og andre vannsportsutøvere kan ri på tidevannsbølgen fra Atlanterhavet og inn forbi landsbyen Cambes, som ligger rundt 112 km fra kysten.
Frederik Stjernfelt
Han ble mag. art i nordisk litteratur ved Københavns Universitet i 1986 og fikk i 1992 sin ph.d.-grad fra samme sted. Foruten professor ved Aalborg Universitet, har han vært professor ved Aarhus Universitet og Københavns Universitet.
Garonne
Ferdsel
Garonne spiller en viktig rolle i innlandstransport med skip. Via elven kan større havgående skip nå helt til havnen i Bordeaux, til Pont de Pierre (steinbroen). Elven er også en del av Canal des Deux Mers, kanalen som forbinder Middelhavet med Atlanterhavet. Denne kanalen er en kortere og sikrere vei for godstransport fra jordbruksområdene i Syd-Frankrike til Atlanterhavet. Elvebåter kan seile oppstrøms til Castets-en-Dorthe, hvor elven møter Garonnekanalen (Canal Latéral à la Garonne). På kanalen kan båtene gå gjennom 53 sluser til byen Toulouse, der den møter Canal du Midi. Disse to kanalene danner sammen Canal des Deux Mers.
Frederik Stjernfelt
Stjernfelt har vært medlem av Det Danske Akademi siden 2001.
Garonne
Ferdsel
Garonnekanalen utgjorde et av de største infrastrukturprosjektene i Europa i forrige århundre, da den ble tilrettelagt for standard lekterstørrelse på 38 × 5 meter. Den franske ministeren Freycinet beordret at alle kanaler med viktig langtransport skulle tilpasses disse standarddimensjonene. Alle de tidligere 30 meter lange slusene ble forlenget for å følge standarden. Den andre halvdelen av Canal des Deux Mers, Canal du Midi, slapp delvis unna omleggingen, siden kommersiell transport på kanalene var sterkt redusert da byggearbeidene nådde områdene hvor de fleste slusene ligger. Omleggingsarbeidet ble stoppet, noe som førte til at de rundt 300 år gamle strukturene i Canal du Midi ble bevart, og kanalen kom i 1996 på UNESCOs liste over verdensarvsteder.
Største sideelver
Regnet fra munningen ved Bordeaux til utspringet i Pyreneene:
Nicolas Broca
Nicolas Broca (født 18. april 1932, død 7. februar 1993), bedre kjent under psevdonymet Nic, var en belgisk tegner, som er blant annet kjent for sine tre Sprint-album som han lagde sammen med Raoul Cauvin. Hoveddelen av hans produksjon var innen tegnefilm.
Bakgrunn
Etter å ha studert ved et kunstakademi i Liège fikk han i 1959 jobb i bakgrunnsavdelingen på Studio Belvision i Brussel. Karrieren innen tegneserierelatert film starta imidlertid for alvor i 1966, da han vendte tilbake til Belvision etter en kortvarig periode innen reklamebransjen. Her blei han involvert i tegnefilmproduksjoner av mange av de store franske seriene, blant annet Asterix, Lucky Luke, Tintin og smurfene. I 1980 påtok han seg så oppgaven sammen med tegneserieforfatteren Raoul Cauvin å videreføre serien Sprint. Det blei til tre historier, som imidlertid blei kritisk mottatt av fans og presse. Etter dette gikk han tilbake til tegnefilmbransjen.
Nic Broca døde den 7. februar 1993.
Alltingets president
Alltingets president (islandsk: Forseti Alþingis) leder møtene til Islands parlament.
I begynnelsen var Alltinget i Reykjavik bare et rådgivende organ.
I 1849 ble Árni Helgason valgt som president, men fratrådte umiddelbart av aldersmessige grunner.
Johan Hellum
Johan Gustafson Hellum (1889–1952) var en norsk friidrettsutøver som representerte IK Tjalve i Oslo.
I perioden 1911-1917 vant han 17 individuelle NM-gull i seks ulike øvelser: kulestøt (5), femkamp (4), tikamp (3), diskos (2), sleggekast (2) og spydkast (1). Han ble tildelt kongepokalen i 1914 og 1916, og representerte IK Tjalve. Han forbedret den norske rekorden i kule fire ganger og i tikamp tre ganger.
Alltingets president
Det forente alltingets president / Forseti Sameinaðs Alþingis
Da Alltinget konstitusjonelt sett ble tildelt lovgivende myndighet, ble det inndelt i to kamre: Den øvre avdeling og den nedre avdeling. Det var imidlertid møtene til Det forente alltinget som hadde det avgjørende ordet i saker som ble diskutert under sesjonen.
Johan Hellum
Fra mesterskapet i 1914 ble statuttene for tildelingen av kongepokalen endret, der en subjektiv vurdering av allsidighet ble erstattet med et poengsystem, der utøverne fikk poeng etter plasseringer. Dette året ble det tett kamp mellom sprinteren Olav Rustad og Hellum, der begge hadde tre seire. Men Hellum hadde i tillegg pallplasseringer på både 100- og 200 meter, og fikk dermed kongepokalen.
Alltingets president
Alltingets president / Forseti Alþingis
Etter sammenslåingen av Alltinget til ett kammer, ble Alltingets president betrodd de samme funksjonene som Det forente alltingets president tidligere hadde hatt.
Johan Hellum
Personlige rekorder: Kule 13,22 (1917), diskos 38,55 (1914), tikamp 5577 poeng etter dagens tabell (1916).
Le Port (Réunion)
Le Port er en by og kommune i det franske oversjøiske departementet og regionen Réunion på øya med samme navn i Det indiske hav.
Innbyggerne kalles for portois.
Kritik (tidsskrift)
Kritik var et dansk kulturelt og akademisk tidsskrift utgitt av Gyldendal med oppsett innen for det humanistiske område. Tidsskriftet ble grunnlagt i 1967 av professorene Aage Henriksen og Johan Fjord Jensen på forlaget Fremad og ble gjennom en lengre årrekke redigert av Frederik Stjernfelt og Lasse Horne Kjældgaard. Blant andre redaktører finner man Poul Behrendt, Klaus P. Mortensen, Johannes H. Christensen, Hans Hauge og Poul Erik Tøjner. De siste redaktører ble Ursula Andkjær Olsen og Elisabeth Friis. Tidsskriftet lukket ned med nr. 216-217 i 2016.
Le Port (Réunion)
Geografi
Le Port ligger lengst nordvest på Réunion. Kommunen grenser mot Saint-Paul og La Possession.
Tunes (tidsskrift)
Tunes er et musikkmagasin som utgis fire ganger i året. Bladet har sitt hovedkontor i Harstad.
Venus’ atmosfære
Venus' atmosfære er mye tettere og varmere enn jordens atmosfære. Temperaturen ved overflaten ligger på 740 K (467 °C) mens trykket er 93 bar. Atmosfæren inneholder ugjennomsiktige skyer av svovelsyre som gjør optiske observasjoner av overflaten umulig, og informasjonen om Venus' topografi har utelukkende blitt innhentet ved bruk av radar. De viktigste atmosfæriske gassene er karbondioksid og nitrogen mens andre kjemiske forbindelser kun forekommer i spormengder.
Dagligspråk
Dagligspråk eller allmennspråk er en betegnelse for hvordan vi uttrykker oss språklig i alminnelige ord og vendinger, ofte uten sikte på å være spesielt presise. Dagligspråk er i denne forstand en motsetning til fagspråk der ord og uttrykk kan ha mer presis og avgrenset betydning. Det kan være glidende overganger mellom dagligspråk og fagspråk, og ord fra fagspråk kan gå over til å bli ord i dagligspråket.
Venus’ atmosfære
Atmosfæren er i en tilstand av kraftig sirkulasjon og superrotasjon. Hele atmosfæren sirkler rundt planeten på bare fire jorddager, mye raskere enn planetens sideriske dag på 243 dager. Vinden som forårsaker denne rotasjonen blåser så raskt som 100 m/s (~360 km/t), opp mot 60 ganger planetens egen rotasjonshastighet. Til sammenligning når jordens kraftigste vinder bare 10–20 % av jordens rotasjonshastighet. På den andre siden blir vindhastigheten tregere jo nærmere overflaten den kommer, og kuling når knapt 10 km/t ved overflaten. Nær polene finnes antisyklone strukturer kalt polarvirvler. Hver virvel er dobbeløyet og viser karakteristiske S-formede mønstre av skyer.
Dagligspråk
I dagligspråket kan ord ha mange betydninger og de kan ha vage og omtrentlige betydninger. Det kan medføre misforståelser i en meningsutveksling når det ikke er rimelig klart hvilken betydning én part sikter til med sin språkbruk. En del av meningsutvekslingen kan derfor gå ut på å klarlegge hvordan deltakerne bruker språket. Det kan vise seg at uenigheten bare gjelder språkbruk og ikke de underliggende meningene, altså en form for skinnuenighet.
Fagområder og vitenskapsområder bruker både ord fra dagligspråket med spesiell betydning, og spesielle ord som ikke – eller sjelden – brukes i dagligspråket.
Nick Oshiro
Nicholas «Nick» Oshiro (født 1978) er en amerikansk musiker som er trommeslager i det industrielle metal-bandet Static-X.
Han er tidligere medlem av det sørafrikanske rockebandet Seether, som han forlot i 2003. Nick tok over for Ken Jay i Static-X, etter utgivelsen av Shadow Zone.
Venus’ atmosfære
Til tross for de harde forholdene på overflaten er det atmosfæriske trykket og temperaturen rundt 50–65 km over overflaten nær de samme som på jorden. Dette gjør den øvre atmosfæren til det mest jord-like området i solsystemet, selv mer likt enn overflaten på Mars. Likhetene mellom trykk og temperatur, og det faktum at pusteluft (21 % oksygen og 78 % nitrogen) er en stigende gass på Venus på samme måte som helium er en stigende gass på jorden, gjør at den øvre atmosfæren har blitt foreslått som et mulig sted for både utforskning og kolonisering.
Sammensetning
Venus' atmosfære består stort sett av karbondioksid med en liten mengde nitrogen og noen andre sporstoffer. Mengden nitrogen er relativt liten sammenlignet med mengden karbondioksid, men siden atmosfæren er så mye tykkere enn jordens er det totale nitrogeninnholdet drøyt fire ganger større enn på jorden, selv om jordens nitrogen utgjør opp mot 78 % av atmosfæren.
Atmosfæren inneholder en rekke interessante stoffer i små mengder. Dette inkluderer stoffer som er basert på hydrogen som blant annet hydrogenklorid (HCl) og hydrogenfluorid (HF). Der finnes også karbonmonoksid, vanndamp og molekylært oksygen. Hydrogen er relativt en mangelvare i atmosfæren på Venus. En stor mengde av planetens hydrogen antas å ha forsvunnet ut i verdensrommet mens det resterende stort sett er bundet opp i svovelsyre og hydrogensulfid. Mangelen på betydelige mengder hydrogen er påvist av D/H-forholdet målt i atmosfæren. Forholdet er ca 0,0025, og er mye høyere enn de terrestriske verdiene på 1,6. I tillegg er D/H-forholdet i den øvre delen av atmosfæren 1,5 ganger høyere enn i hoveddelen av atmosfæren.
Troposfære
Atmosfæren er delt inn i flere seksjoner avhengig av høyde. Den tetteste delen, troposfæren, begynner ved overflaten av planeten og strekker seg oppover til 65 km. På den ovn-lignende overflaten er vindene saktegående, men i toppen av troposfæren er temperaturen og trykket på jordlignende nivåer og skyene kommer opp i hastigheter på 100 m/s.
Atmosfæren har en masse på 4,8 kg, ca. 93 ganger massen av jordens totale atmosfære. Det atmosfæriske trykket ved overflaten er ca. 92 ganger større enn på jorden, tilsvarende trykket 910 m under havoverflaten. Trykket er høyt nok til at karbondioksid ikke lengre er en gass, men en superkritisk væske. Tettheten av luften ved overflaten er 67 kg/m³, som er 6,5 % av tettheten for flytende vann på jorden.
Den store mengden skaper sammen med vanndamp og svoveldioksid en kraftig drivhuseffekt som fanger solenergien og øker overflatetemperaturen til rundt 740 K (467 °C), varmere enn noen annen planet i solsystemet. Venus er varmere enn Merkur, til tross for at den ligger lengre unna solen og mottar kun 25 % av solenergien som det Merkur gjør. Den gjennomsnittlige temperaturen på overflaten er over smeltepunktet for bly (327 °C), tinn (232 °C) og sink (420 °C). Den tykke troposfæren gjør også at forskjellene i dag- og nattemperatur er liten, selv om den sakte retrograde rotasjonen gjør at lengden på en soldag tilsvarer minst 116,5 dager på jorden. Overflaten befinner seg 58,3 dager i mørket før solen stiger opp bak skyene igjen.
Troposfæren inneholder 99 % av atmosfærens masse og 90 % av atmosfæren befinner seg innenfor 28 km over overflaten – til sammenligning er 90 % av jordens atmosfære innenfor 10 km over overflaten. I en høyde av 50 km er det atmosfæriske trykket tilnærmet trykket ved overflaten av jorden. På nattsiden av Venus kan skyer fremdeles bli funnet 80 km over overflaten.
Området av troposfæren som er mest lik jorden er nær tropopausen – grensen mellom troposfæren og mesosfæren. Det ligger litt over 50 km fra overflaten. Ifølge målinger av Magellan- og Venus Express-sondene har området fra 52,5 til 54 km en temperatur mellom 293–310 K (20–37 °C), og 49,5 km over overflaten blir trykket tilsvarende som ved havoverflaten på jorden. Når bemannede romskip blir i stand til å kompensere for forskjeller i temperaturer til en viss grad, vil alt fra rundt 50–54 km over overflaten være det enkleste området å basere en utforskning eller koloni fra. Her vil temperaturene være i den avgjørende sonen for flytende vann fra 273–323 K (0–50 °C) og lufttrykket det samme som i beboelige områder på jorden.
Sirkulasjon
Sirkulasjonen i troposfæren følger den syklostrofiske tilnærmingen. Vindhastighetene er grovt bestemt av balansen av trykkgradienten og sentrifugalkraften i nesten rene sonale strømmer. I motsetning er sirkulasjonen i jordens atmosfære styrt av den geostrofiske balansen. Vindhastighetene på Venus kan kun måles direkte i den øvre troposfæren (tropopausen), fra 60–70 km høyde, som tilsvarer det øvre skylaget. Skyenes bevegelser er vanligvis observert i den ultrafiolette delen av spekteret hvor kontrasten mellom skyene er den høyeste.
Den lineære vindhastigheten på dette nivået er omtrent 100 ± 10 m/s ved lavere enn 50° breddegrad. De er retrograde i den forstand at de blåser i retning av den retrograde rotasjonen av planeten. Mot høyere breddegrader avtar vindene raskt før de når null ved polene. Slike sterke vinder i skytoppene forårsaker et fenomen kjent som superrotasjon av atmosfæren, med andre ord, disse høyhastighetsvindene sirkler rundt hele planeten raskere enn selve planeten roterer.
Denne superrotasjonen er differensial, noe som betyr at den ekvatoriale troposfæren superroterer saktere enn troposfæren ved midlere breddegrader. Vinden har også en sterk vertikal gradient. De avtar dypt inne i troposfæren med en hastighet på 3 m/s per km. Vindene nær overflaten går mye tregere enn på jorden. De beveger seg bare med noen få kilometer per time (vanligvis mindre enn 2 m/s og med et gjennomsnitt på 0,3–1,0 m/s), men på grunn av atmosfærens høye tetthet ved overflaten er dette tilstrekkelig til å transportere støv og små steiner over overflaten, omtrent som en saktegående strøm av vann.
På polsiden av Hadley-cellene er et annet mønster av sirkulasjon observert. I breddegradene 60°–70° eksisterer det kalde polare krager som karakteriseres ved temperaturer rundt 30–40 K lavere enn i den øvre troposfæren i nærliggende breddegrader. Den lavere temperaturen er trolig forårsaket av oppstrømning av luften i dem og den påfølgende adiabatiske avkjølingen. En slik tolkning støttes av tettere og høyere skyer i kragene. Skyene ligger i 70–72 km høyde i kragene – 5 km høyere enn ved polene og ved lavere breddegrader. En sammenheng kan eksistere mellom de kalde kragene og høyhastighetsstrømmer ved midlere breddegrader hvor vindene blåser så raskt som 140 m/s. Slike strømmer er en naturlig konsekvens av Hadley-sirkulasjonen og bør eksistere på Venus mellom 55–60° breddegrad.
Polarvirvler innenfor de kalde polarkragene er gigantiske orkanlignende stormer, fire ganger større enn deres jordiske paralleller. Hver virvel har to «øyne» – sentrene av rotasjonen som er forbundet med distinkte S-formede skystrukturer. Slike dobbeltøyde strukturer kalles også polare dipoler. Virvlene roterer med en periode på ca. tre dager i retning av den generelle superrotasjon for atmosfæren. De lineære vindhastighetene er 35–50 m/s nær ytterkantene og null ved polene. Temperaturen i skytoppene i de polare virvlene er mye høyere enn i de nærliggende polare kragene og når 250 K (−23 °C).
Polarvirvlene tolkes konvensjonelt som antisykloner med nedstrømning i sentrum og oppstrømning i de kalde polarkragene. Denne typen sirkulasjon ligner de polare antisyklone virvelbevegelsene på jorden, spesielt den ene funnet over Antarktika. Observasjoner i de ulike infrarøde atmosfæriske vinduene indikerer at den antisyklone sirkulasjonen nær polene kan trenge så dypt ned som til 50 km høyde, det vil si ned til bunnen av skyene.
Den polare, øvre troposfæren og mesosfæren er ekstremt dynamiske; store, lyse skyer kan komme og forsvinne i løpet av noen få timer. En slik hendelse ble observert av Venus Express mellom 9. og 13. januar 2008 da den sørlige polare regionen ble 30 % lysere. Denne hendelsen ble trolig forårsaket av en injeksjon av svoveldioksid i mesosfæren, som deretter kondenserte og dannet en lys dis. De to øynene i virvlene har enda tilgode å bli forklart.
Den første virvelen på Venus ble oppdaget på nordpolen av Pioneer Venus-prosjektet i 1978. Den andre store «dobbeltøyde» polarvirvelen ved sørpolen ble oppdaget sommeren 2006 av Venus Express, uten å gi nye overraskelser.